### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021, med den ændring at høringsperioden udvides til seks uger.

Offentlig fremlæggelse af forslag til lokalplan nr. 1150 og tillæg nr. 96 for Boligområde ved [adresse] i Harlev syd

### Resumé

Forslaget til lokalplan for et område ved [adresse] i [adresse] er udarbejdet efter anmodning fra private udviklere og en almen boligforening.

Lokalplanområdet, der er ca. 9,3 ha stort, er privat ejet, beliggende i landzone og anvendes i dag til landbrug og rummer to beboelsesejendomme.

Formålet med lokalplanen er at muliggøre et nyt, attraktivt boligområde med blandet boligbebyggelse, som henvender sig til en bred målgruppe, herunder fritliggende boliger på små grunde og almene boliger med mulighed for seniorbofællesskab. Planen vil kunne rumme ca. 20.000 etagemeter, hvoraf udstykninger til fritliggende boliger, svarer til ca. 42 boliger.

Lokalplanen er i overensstemmelse med kommuneplanens mål om byudvikling i oplandsbyerne, men ikke de konkrete rammebestemmelserne, og derfor ledsages lokalplanen af et kommuneplantillæg.

Der indgår almene boliger i lokalplanområdet, bl.a. i form af seniorbofællesskab svarede til 41 % af etagearealet til boliger i planen. Der er stillet krav om mindst 20%.

Idet planen ikke er principiel, fremlægges lokalplanen og kommuneplantillæg som en kategori B-plan med en offentlighedsfase på 4 uger, hvilket betyder, at såfremt der ikke indkommer væsentlige indsigelser, vil planen blive endeligt vedtaget efter beføjelse af Teknik og Miljø uden politisk behandling.

### Indstilling

Det indstilles:

At 1) forslag til lokalplan nr. 1150 godkendes til offentlig fremlæggelse,

At 2) forslag til Tillæg nr. 96 til Kommuneplan 2017 godkendes til offentlig fremlæggelse,

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten
Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Teknik og Miljøs indstilling af 21. juni 2021.
 18-08-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021, med den ændring at høringsperioden udvides til seks uger.